ড্যাগনি (সুইডিশ পত্রিকা)
ড্যাগনি ছিল সুইডীয় ভাষার একটি পত্রিকা, যেটি আদতে মহিলাদের পত্রিকা। এটি ১৮৮৬ থেকে ১৯১৩ সালের মধ্যে বিদ্যমান ছিল। পত্রিকার শিরোনামে সুইডীয় ভাষায় লেখা থাকত উৎগিফভেট আফ ফ্রেডরিকা ব্রেমার ফরবুন্ডেট বিবৃতিটি, যার অর্থ: ফ্রেডরিকা ব্রেমার অ্যাসোসিয়েশন দ্বারা প্রকাশিত। এটি হল পত্রিকার প্রকাশকের নাম। এটির উপ শিরোনামে সুইডীয় ভাষায় লেখা থাকত টিডস্ক্রিফ্ট ফর সোশিয়ালা ওচ লিটেরারা ইন্ত্রেসসেন, যার অর্থ: সামাজিক এবং সাহিত্যিক স্বার্থের জন্য জার্নাল। এটি প্রথম একটি সুইডিশ পত্রিকা যেখানে নারীর দৃষ্টিকোণ থেকে সামাজিক সমস্যাগুলিকে দেখা হত এবং ১৯০৩ সাল থেকে সুইডেনে ভোটাধিকার আন্দোলনে এই পত্রিকা একটি অগ্রণী অবস্থান গ্রহণ করেছিল।